32. ΠΡΑΞΙΣ ΤΗΣ ΕΞ ΥΠΟΥΡΓΙΚΗΣ ΕΠΙΤΡΟΠΗΣ ΤΗΣ ΥΠ ΑΡΙΘ.  947/1958 ΑΠΟΦΑΣΕΩΣ ΤΟΥ ΥΠΟΥΡΓ. ΣΥΜΒΟΥΛΙΟΥ Αριθ. 1520 της 4 Νοεμ./29 Δεκ. 1960 (ΦΕΚ Α' 208) Περί θέσεως εν ισχύϊ των διατάξεων του Ν.Δ. 3000/1954 και εις ειδικήν περίπτωσιν απαλλοτριώσεως εν Θεσσαλονίκη. Λαβούσα υπ' όψιν: α)την υπ' αριθ. 947 από 27.5.1958 απόφασιν του Υπουργικού Συμβουλίου περί συστάσεως Επιτροπής Υπουργών δια την υπ αυτής άσκησιν απασών των περιωρισμένου υπηρεσιακού χαρακτήρος αρμοδιοτήτων του Υπουργικού Συμβουλίου», ως και την συμπληρώσασαν ταύτην υπ' αριθ. 951 από 7.6.1958 ομοίαν του, β)την από 21.10.1960 υπ' αριθ. 98626 πρότασιν του Υπουργείου Εσωτερικών, ως και την δια ταύτης διαβιβασθείσαν υπ' αριθ. 57472/1873 από 3.10.1960 ομοίαν τοιαύτην του Δήμου Θεσσαλονίκης, αποφασίζει: Εγκρίνει όπως τεθώσιν εν ισχύϊ αι διατάξεις του Ν.Δ. 3000/1954 "περί αποζημιώσεως κυρίων και ενοικιοστασίων μισθωτών αστικών ακινήτων εν περιπτώσει αναγκαστικής απαλλοτριώσεως" και εις την ειδικήν περίπτωσιν αναγκαστικής απαλλοτριώσεως ακινήτου προς εφαρμογήν του εγκεκριμένου σχεδίου της πόλεως Θεσσαλονίκης, προς διάνοιξιν της οδού Αγίου Δημητρίου και δη από του σημείου της διασταυρώσεως αυτής μετά της οδού Παπαζώλη μέχρι της οδού Αγίου Νέστορος. 